CELEX: C2006/326/150
Language: hu
Date: 2006-12-30 00:00:00
Title: T-323/06. sz. ügy: 2006. november 21-én benyújtott kereset – FRESYGA kontra Bizottság

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/73
            
         2006. november 21-én benyújtott kereset – FRESYGA kontra Bizottság
   (T-323/06. sz. ügy)
   (2006/C 326/150)
   Az eljárás nyelve: spanyol
   Felek
   
      Felperes: FRESYGA SA (Almería, Spanyolország) (képviselő: J. Rovira Daudí ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság állapítsa meg a jelen, megsemmisítés iránti kereset elfogadhatóságát, valamint a 92/43/EGK tanácsi irányelv értelmében a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló 2006. július 19-i bizottsági határozat részleges semmisségét, az ES6110006 KJT-re vonatkozó részében, kivonva a hivatkozott KJT-t a határozat alkalmazási köréből.
            
         
               —
            
            
               Másodlagosan, az Elsőfokú Bíróság állapítsa meg a 92/43/EGK tanácsi irányelv értelmében a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló 2006. július 19-i bizottsági határozat részleges semmisségét, azon rész vonatkozásában, amely a Nijar települési körzetében található, 8 500 000 m2 kiterjedésű „Coto de Padilla” ingatlant kivonja az ES6110006 KJT-ből.
            
         
               —
            
            
               Az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A jelen kereset a 92/43/EGK tanácsi irányelv értelmében a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló 2006. július 19-i bizottsági határozat (1) megsemmisítésére irányul, amennyiben közösségi jelentőségű természeti területnek nyilvánítja az ES 611 0006 „Ramblas de Jergal, Tabernas y Sur de Sierra Alhamilla”-t, másodlagosan pedig csak abban a részében, amennyiben a hivatkozott jegyzékbe a felpereshez tartozó ingatlan is felvételre került.
   A jogalapok és fontosabb érvek hasonlóak a T-322/06. sz. Manuel Espinosa és társai kontra Bizottság ügyben hivatkozottakhoz.
   A felperes elsősorban arra hivatkozik, hogy az ES 6110006 KJT javaslata és elfogadása közötti időben a Bizottság nem értékelte a terület szociális vagy gazdasági jellemzőit, sem a földterületek védettségi állapotát a nijari önkormányzat e tekintetben benyújtott többszöri kérelmére sem, és kizárólag a Junta de Andalucía által javasoltakat fogadta el, ezek megfelelőségének vizsgálata nélkül.
   
      (1)  HL L 259., 2006.9.21., 1. o.